Марко Ройс

Марко Ройс  (Герман: Marco Reus, 1989 оны 5 сарын 31-нд төрсөн) нь Германы мэргэжлийн хөлбөмбөгчин бөгөөд Амеркийн MLS-лигийн Лос-Анжелес Галакси багт довтлогчоор тоглодог.  

Ройс энэ зууны хамгийн үр ашигтай хагас хамгаалагчдын нэг, мөн Боруссиа Дортмундын бүх цаг үеийн хамгийн шилдэг тоглогчдын нэг хэмээн үздэг, өөрийн тал бүрийн авъяас болон хурд, ур чадвараараа олон танигдсан тоглогч юм. 

 Эхлэл 
Ройс 1996 онд Боруссиа Дортмундын хүүхдийн багаас хөлбөмбөгчин болох гараагаа эхлэсэн бөгөөд 2006 онд Боруссиа Дортмундын хүүхдийн багийг төгссөнөөр Рот Вайсс Ален багт тоглохоор болсон байна. Рот Вайсс Аленд очсон анхны улиралдаа тэрээр довтлох чиглэлийн хагас хамгаалагчийн байрлалд тоглож байсан бөгөөд багийнхаа 2-р багийн бүрэлдэхүүнд 5 тоглолт хийжээ. Дараагийн улиралдаа тэрээр багийнхаа 1-р багийн бүрэлдэхүүнд тоглох болсон юм. 2008-09 оны улиралд тэрээр 27 тоглолтонд 4 бөмбөг эсрэг багийн хаалганд оруулсан ба багаа 3-р дивизионоос дэвшин 2-р дивизионд ороход үнэтэй хувь нэмэр оруулсан учир Бундес лигийн Боруссиа Мюнхенгладбах баг түүнтэй гэрээ хийхээр болжээ.
Ингээд 2009 оны 5 сарын 25-нд тэрээр Боруссиа Мюнхенгладбах багтай 4 жилийн гэрээ үзэглэжээ.  Марко Ройс 2009 оны 8-р сарын 28-ны өдөр Майнц 05 багийн эсрэг тоглож байх үедээ Бундес лигийн анхны бөмбөгөө оруулж байв.  Ройс 2011-12 оны улиралыг 12 тоглолтонд 7 бөмбөг оруулж гайхамшигтай эхлүүлсэн бөгөөд тэр улиралдаа 37 тоглолтод 21 бөмбөг оруулж байжээ. 
Боруссиа Дортмунд
2012 оны 1 сарын 4-нд Ройс түүний хуучин баг болох Боруссиа Дортмунд багтай 5 жилийн гэрээ байгуулжээ.Ройс албан ёсоор дортмунд багтай  2012 оны 7 сарын 1-нд нэгджээ. Тэрээр 2012 оны 8 сарын  24-нд Дортмунд багийн төлөө анхны тоглолтоо Вердер Бремен багийн эсрэг хийжээ.  Энэ тоглолтод Дортмунд 2-1 гэсэн харьцаагаар хожсон бөгөөд Ройс багийнхаа төлөө анхны гоолоо оруулж байв. 9-р сарын 18-нд тэрээр Аваргуудын лигийн анхны тоглолтоо Аяакс багийн эсрэг хийсэн. Харин Аваргуудын лигийн анхны гоолоо 10 сарын 3-нд Манчестер Сити багийн эсрэг тоглосон тоглолтод оруулж байв.2013 оны 2 сарын 16-нд Ройс замналынхаа анхны хэт-трикийг хийжээ.
Олон улсын замнал
Марко Ройс 2011 онд Германы шигшээ багт анх удаа тоглож, богино хугацаанд багийн хамгийн бүтээлч, довтолгоонд чиглэсэн хагас хамгаалагчдын нэг болсон. Хурд, техник, гоол оруулах чадвараараа танигдсан Ройс нь олон улсын томоохон тэмцээнүүдэд Германы багийн гол тоглогчдын нэг байхаар хүлээгдэж байв.

Гэсэн хэдий ч түүний шигшээ багийн карьер нь гэмтэл бэртлийн асуудлаас шалтгаалан байнга тасалдсаар ирсэн. Ялангуяа тэрээр 2014 оны FIFA ДАШТ тэмцээнд гэмтлийн улмаас оролцож чадаагүй бөгөөд урьдчилсан шатанд тогтмол оролцсон ч тэмцээнийг алгассан нь харамсалтай явдал болсон. Тухайн тэмцээнд Герман түрүүлсэн нь түүний оролцож чадаагүйтэй холбоотойгоор онцгой анхаарал татдаг.

Ройс UEFA Euro 2012 тэмцээнд оролцож, багийнхаа хамт хагас шигшээд хүрсэн. Мөн UEFA Euro 2016-д чухал гоолууд оруулж, Германыг дахин хагас шигшээд хүргэхэд хувь нэмэр оруулсан. Тэрээр мөн 2018 оны Дэлхийн аварга-т тоглосон ч Герман хэсгийн шатанд хасагдсан.

Үүнээс гадна Ройс 2017 оны FIFA Холбоодын цомын аварга болсон Германы багийн бүрэлдэхүүнд багтсан ч тэмцээний явцад төдийлөн их тоглоогүй. Шигшээ багийнхаа төлөө тэрээр нийт 48 тоглолтод оролцож, 15 гоол оруулсан.

Хэдийгээр гэмтэл бэртэл нь түүний олон улсын карьерыг бүрэн дүүрэн өрнүүлэхэд саад болсон ч Марко Ройс нь өөрийн үеийн хамгийн авьяаслаг Германы тоглогчдын нэг, мөн талбай дээр эрүүл бэртэлгүй үедээ шигшээ багийн гол түлхүүр тоглогч байсаар ирсэн юм.

Үзүүлэлтүүд
Баг
БагУлиралЛигЦомЕвропНийтГарааГоолГарааГоолГарааГоолГарааГоолРот Вайсс Ален 2007/0817100–1712008/0927410–284 Нийт44510–455 Боруссиа Мюнхенгладбах2009/1033820–3582010/11321031–37122011/12321853–3721 Нийт9736104–10941 Боруссиа Дортмунд2012/1332143113449192013/143016409544232014/15207514329112015/1626124213943232016/17177324424132017/1811700401572018/192717336136212019/201911214026122020/213286210149112021/22299308341132022/2325631313182023/2426631132429 Нийт29412039149133429170Лос-Анжелес Галакси2024 Бүгд46717050189233627228
Шигшээ баг
 Германы шигшээ багЖилГарааГоол2011202012115201322201440201542201620201700201881201973202000202142Total4815
Олон улсын гоолууд
Scores and results table lists Germany's goal tally first:
 Гоол  Огноо  Цэнгэлдэх  Өрсөлдөгч  Оноо  Үр дүн  Тэмцээн 1.  2012 оны 5 сарын 26  Ст. Якоб-Парк, Базель, Швейцар    3–4  3–5  Нөхөрсөг тоглолт 2.  2012 оны 6 сарын 22  ПЖИ Арена Гданск, Гданск, Польш    4–1  4–2  2012 оны хөлбөмбөгийн Европын аварга шалгаруулах тэмцээн 3.  2012 оны 9 сарын 11  Эрнст-Хаппель-Штадион,  Австри    1–0  2–1  2014 оны ДАШТ-ний сонгон шалгаруулалт 4.2012 оны 10 сарын 12  Авива стадиум, Дублин, Ирланд    1–0  6–1  2014 оны ДАШТ-ний сонгон шалгаруулалт 5.  2–0 6.  2013 оны 3 сарын 26  Франкенштадион, Нюрнберг, Герман    1–0  4–1  2014 оны ДАШТ-ний сонгон шалгаруулалт 7.  4–1

 Хувийн шагналууд 

 Рот Вайсс Ален 
 Хойд бүсийн лиг: 2007-2008

 Боруссиа Дортмунд 
DFB-Pokal цом: 2016-17, 2020-2021, 
DFB-Pokal цом 2-р байр: 2013-2014, 2014-2015, 2015-2016
УЕФА Аваргуудын лиг 2-р байр: 2012-2013, 2023-2024

 Лос-Анжелес Галакси 

 MLS цом: 2024
 Амеркийн баруун бүсийн аварга: 2024

 Хувийн амжилт 
Германы лигийн оны шилдэг хөлбөмбөгчин: 2011-2012, 2013-2014, 2018-2019
Германы лигийн улирлын нээлт болсон тоглогч: 2011-2012
Германы лигийн сарын шилдэг: 09/2018, 11/2018, 12/2018
Германы лигийн сарын шилдэг гоол: 11/2018, 02/2023, 05/2024
Германы лигийн улирлын бэлэгдэлийн баг: 2012-2016, 2018-2019
Германы шигшээ багийн шилдэг тоглогч: 2018
УЕФА оны бэлэгдэлийн баг: 2013
УЕФА Аваргуудын лигийн оны бэлэгдэлийн баг: 2013-2014
Холбоосууд
 German national team profile 

 Marco Reus at transfermarkt.de 


 ESPN FC Profile

Ангилал:1989 онд төрсөн
Ангилал:Германы шигшээ багийн хөлбөмбөгчин
Ангилал:Боруссиа Дортмунд багийн тоглогч
Ангилал:Боруссиа Мёнхенгладбах багийн тоглогч
Ангилал:Германчууд